må jeg låne min bil ud til andre?
din bilforsikring følger bilen, hvilket vil sige, at andre brugere af køretøjet som udgangspunkt er forsikrede, når de kører din bil. du kan med andre ord trygt låne bilen ud til venner, familie og børn, så længe udlånet kun sker lejlighedsvist. hvis der er andre faste brugere af bilen, dvs. personer som bruger bilen regelmæssigt, skal du oplyse os herom ved tegning af bilforsikringen, da det kan have betydning for prisen, med mindre, det er din ægtefælle eller samlever. vær opmærksom på, at selvrisikoen forhøjes til det dobbelte (minimum 8.584 kr. medmindre der er valgt højere (2020), hvis personer under 26 år låner bilen og skader den. det gælder dog ikke ens ægtefælle/samlever eller hvis prisen er beregnet efter en person under 26 år. det gælder heller ikke, hvis du låner bilen ud til en ægtefælle eller samlever. læs mere om udlån af din bil til dine børn det siger sig selv, men for god ordens skyld: det er ikke tilladt at låne bilen ud til personer uden kørekort, og det er ikke tilladt at låne bilen ud til personer, der ikke er i stand til lovligt at føre bil. bilforsikringen dækker ikke skader, der sker, når bilen føres af en person uden kørekort, og skader, der skyldes, at føreren er påvirket af alkohol, narkotika eller lignende.